*Վիքիպեդիայում կան հոդվածներ Գրիգորյան ազգանունով այլ մարդկանց մասին։*

**Վիոլետ Խաչատուրի Գրիգորյան** (դեկտեմբերի 23, 1963, Թեհրան, Իրան), հայ բանաստեղծ, էսսեիստ, «Ինքնագիր» գրական հանդեսի խմբագիր, «Ինքնագիր» գրական ակումբի և Հայաստանի գրողների միության անդամ։

Կենսագրություն
--------------

Վիոլետ Գրիգորյանը ծնվել է 1963 թ. դեկտեմբերի 23-ին Թեհրանում բանվորի ընտանիքում։ 1975 թվականին ընտանիքով տեղափոխվել է Խորհրդային Հայաստան և բնակություն հաստատել Աբովյան քաղաքում։ 1982-1987 թթ. սովորել և ավարտել է Երևանի մանկավարժական ինստիտուտը (այժմ Հայկական Պետական Մանկավարժական Համալսարան) ։ Համախոհների հետ 2001 թ. հիմնադրել է «Բնագիր» գրական հանդեսը ու եղել նրա համախմբագիրը։ Ինը համար հրատարակվելուց հետո «Բնագիրը» փակվել է։ 2005 թ. հիմնադրել է «Ինքնագիր» գրական հանդեսը, որի խմբագիրն է այժմ։ 2001 թ.-ին համախոհների հետ ստեղծել է գրական ակումբ, իսկ 2007 թ.-ին այն ներառվել է «Ինքնագիր գրական ակումբ» հասարակական կազմակերպության մեջ։

Բանաստեղծությունները և էսսեները հրապարակվել են Երևանում «Գարուն», «Բնագիր» , «Ինքնագիր» ամսագրերում, «Գրական թերթ», «Ժամանակ-Երևան» Արխիվացված 2008-04-09 Wayback Machine, «Անկախ», «Հայկական ժամանակ», tert.am Արխիվացված 2013-01-16 Wayback Machine, Թեհրանի «Ալիք» թերթերում։ Վիոլետ Գրիգորյանի գործերը անգլերեն հրատարակվել են Նյու Յորքի Ararat թերթում, "makukachu: Anthology of Contemporary Armenian Literature", inknagir literary club,Yerevan, 2016, "Deviation. Anthology of Contemporary Armenian Literature" inknagir literary club, Yerevan, 2008, ISBN 978-99941-2-188-5 Էմիլի Արթինյանի հրատարակած "From Ararat to Angeltown" գրքում (Լոնդոն, 2005 թ.), ֆրանսերեն՝ "Arménie(s)։ texts et images" գրքում (paris 2006 թ.), "Avis de recherché" Anthology of contemporary Armenian poetry" (Parentheses, Marselle, 2006, ISBN 2-86364-167-0/972-2-86364-167-5)։

Հրատարակած գրքերը
-----------------

* «Կամուրջ դեպի Տանյան», Էսսեներ- Երևան, Անտարես 2012, ISBN 978-9939-51-397-3
* «Հարեմի Վարդը»- "Harem rose", բանաստեղծություններ, հայերեն-անգլերեն, L.A. California 2009, I-BEN 818-246-5553
* «Սեր»-"Amour", բանաստեղծություն, հայերեն-ֆրանսերեն (ֆրանսերեն թարգմանեց Դընի Դոնիկյանը), Ակտուալ արվեստ, Երևան 2006, ISBN 99941-801-2-6
* «Սեր»-Love, բանաստեղծություն (Արարատ Սարգսյանի նկարների հետ), հայերեն և անգլերեն, Երևան 2002 թ.
* "Que cet hiver est rude"-«Այս ինչ դժվար ձմեռ է», բանաստեղծություններ, հայերեն-ֆրանսերեն, et editions A Die, Die 2000, ISBN 2-908730-66-9
* «Քաղաքը», բանաստեղծություն, Լոս Անջելես 1998 թ
* «Ճշմարիտ ճշմարիտ եմ ասում», բանաստեղծություններ Երևան 1991, Լոս Անջելես 1998

Պարգևներ և մրցանակներ
---------------------

* Հայաստանի գրողների միության ամենամյա լավագույն գրքի մրցանակ (1991 թ. «Ճշմարիտ, ճշմարիտ եմ ասում» բանաստեղծությունների ժողովածուի համար),
* «Ոսկե եղեգ» մրցանակ (2000 թ. «Քաղաքը» բանաստեղծության գրքի համար)

Ծանոթագրություններ
------------------

1. ↑  *Bibliothèque nationale de France* Record #15679160n // BnF catalogue général (ֆր.) — Paris: BnF.

Արտաքին հղումներ
----------------

* Վիոլետ Գրիգորյանը Էյ Վի Փրոդաքշն կայքում Արխիվացված 2021-01-16 Wayback Machine
* Բանաստեղծությունների անգլերեն թարգմանությունները Այովայի համալսարանի կայքում
* International Writing Program The University of Iowa
* Վիոլետ Գրիգորյանի Սեր պոեմը Գրանիշում
* Վիոլետ Գրիգորյանը ընթերցում է իր «Քաղաքը» բանաստեղծությունը

|  |  |
| --- | --- |
|  | Վիքիդարանն ունի նյութեր, որոնք վերաբերում են «Վիոլետ Գրիգորյան» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ |
|  |
| 

|  Չափորոշչային վերահսկողություն |
| --- |
|  |
| ՀԳՀԳ: 11409 · BNF: 15679160n · ISNI: 0000000005091731 · LCCN: no2010098832 · SUDOC: 185544797 · VIAF: 32324554 · WorldCat VIAF: 32324554 |

 |

 |